Revideret kommissorium

**for**

**regionsudvalg for Murersektionen i Dansk Byggeri**

# Valg af regionsudvalg

De medlemmer, der vælges til at repræsentere områdeforeningens medlemmer inden for murersektionen, fungerer samtidig som murersektionens regionsudvalg.

Murersektionens bestyrelse anbefaler, at regionsudvalgenes valgmøder holdes for sig selv

Dagsorden på valgmøderne kan være:

1. Valg af dirigent

2. Formandens beretning for det forløbne år

3. Orientering fra Murersektionens bestyrelse

4. Valg af repræsentanter til Murersektionens generalforsamling

5. Hvilke ønsker har medlemmerne til det næste år

6. Et fagligt indslag

7. Et indslag af mere underholdende karakter

8. Spisning

Antallet af repræsentanter, som den enkelte region skal vælge, meddeles af murersektionens sekretariat senest den 1. oktober til formanden for regionsudvalget.

Genvalg som repræsentant til murersektionens regionsudvalg kan finde sted.

Regionsudvalget konstituerer sig umiddelbart efter valgmødet med en formand. Genudpegning af formand kan finde sted.

# Opgaver for regionsudvalget

Regionsudvalget skal ud over at deltage i murersektionens generalforsamling, påtage sig følgende opgaver:

* Selvstændigt afvikle lokale faglige arrangementer som kurser, studiebesøg, debatmøde og lignende.
* Afholde mindst 1 møde med det/de lokale uddannelsesudvalg i regionen.
* Bringe kandidater i forslag til at repræsentere murersektionen i lokale udvalg f.eks. det lokale uddannelsesudvalg.
* Afvikle mindst et lokalt medlemsmøde om året med efterfølgende spisning og socialt samvær.
* Repræsentere murersektionen i lokale faglige anliggender.
* Sammen med det/de lokale uddannelsesudvalg afholde møder med de tekniske skoler om skolens håndtering af mureruddannelsen.
* Deltage i regionsudvalgsmødet for murersektionen i efteråret
* Sparring med Murersektionens bestyrelse

# Opgaver for formanden for regionsudvalget

* Formanden deltager i formandsmøder, som murersektionen indkalder.
* Formanden har sammen med sekretariatet for murersektionen ansvaret for, at der indkaldes til valgmøde. Resultatet af valghandlingen meddeles til murersektionens sekretariat.

# Rejseomkostninger

Murersektionen dækker efter regning (fremsendelse af originalbilag) rejseomkostninger til deltagerne i murersektionens generalforsamling samt deltagelse i regionsudvalgsmøder, som murersektionen arrangerer. Der udbetales ikke diæter ved arrangementerne.

# Økonomi

Murersektionen kan på baggrund af forudgående ansøgning yde tilskud til afvikling af lokale faglige arrangementer, som regionsudvalget ønsker at afvikle.

Således vedtaget den 19. september 2007.